ผมเป็นโรคเส้นเลือดสมองตีบแต่ไม่มาก (เพราะไม่ใช่จุดสำคัญ ว่าอย่างนั้น) เริ่มแรกชาทั้งท่อนด้านขวา พอทานยาร่วมกับออกกำลังกายทุกวันๆละ 30 นาที เป็นเวลาสองเดือนดีขึ้นใช้ชีวิตเป็นปกติได้ แต่ยังมีอาการเหน็บชาทั่วฝ่ามือฝ่าเท้าอยู่ (เฉพาะบริเวณนี้) ต้องการหาผลิตภัณฑ์อาหารเสริมเกี่ยวกับโรคนี้ เช่น ผลิตภัณฑ์จากพืช หรือเมล็ดพืช หรืออะไรก็ตาม พอจะแนะนำได้ไม๊
สวัสดีค่ะ อาการเหน็บชานั้นอาจเกิดจาก-ปลายเส้นประสาทอักเสบ เช่นการนั่งกดทับนานๆ การขาดวิตามินบี เป็นโรคเบาหวาน โรคพิษสุราเรื้อรัง-โรคงูสวัด มักมีอาการปวดหรือชานำมาก่อนที่จะมีตุ่มน้ำใสขึ้น-การบาดเจ็บ โดยเส้นประสาทอาจเกิดความเสียหายจากอาการบาดเจ็บต่าง ๆ เช่น กระดูกทับเส้น นรองกระดูกเคลื่อน-การขาดเลือดในสมองบางส่วน ทำให้ชาครึ่งซีกหากเป็นชาครึ่งซีกควรรีบไปพบแพทย์เพื่อตรวจร่างกายว่ามีการตีบของเส้นเลือดในสมองเพิ่มหรือไม่หากเป็นเหน็บชาธรรมดามักไม่ใช่อาการรุนแรง มักค่อยๆดีขึ้นได้เอง สามารถรับประทานวิตามินบีเสริมเพื่อช่วยบำรุงปลายประสาทได้ แต่จริงๆแล้วไม่จำเป็นหากรับประทานอาหารได้ครบ 5 หมู่ หลีกเลี่ยงการทำท่าที่กดทับบริเวณที่ชา ออกกำลังกายสม่ำเสมอและควรทำการยืดเหยียดกล้ามเนื้อเป็นประจำ